เรื่องร้องเรียน: ได้รับความเดือดร้อนจากกลิ่นและน้ำเน่าเสียล้นมาบนผิวจราจรของซอยและมีการขุดดินบริเวณโคนเสาไฟฟ้าจนเป็นหลุมอันอาจเป็นสาเหตุให้เกิดอันตรายจากการโค้นล้มได้เพราะมีร้านขายก๊วยเตียวริมถนน.ประเสริฐมนูญกิจได้ทำท่อน้ำทิ้งของเสียจากร้านมาลงที่บริเวณท่อน้ำทิ้งของหมู่บ้านทำให้ไขมันจากการทิ้งน้ำเสียเกิดการอุดตันและล้นมาบนผิวจราจรของซอยนวมินทร์ 70แยก6-9 อาจไม่ใช่เรื่องใหญ่เพราะเกิดในซอยเล็ก ๆ ของหมู่บ้านเคยร้องเรียนไปสำนักงานเขตสองครั้งและทางเขตได้ส่งจนท.มาดำเนินการแก้ไขแต่อะไรบังสายตาทำให้มองไม่เห็นว่าแก้ไขยังไงถ้าเป็นหน้าบ้านท่านผอ.เขตบึงกุ่มคงไม่เป็นแบบนี้ใช่ไหมขอโทษที่คำพูดอาจแรงเกินแต่สุดทนจากกลิ่นที่เหม็นมากในตอนเช้าและตอนกลางคืนกลิ่นรบกวนเข้ามาในบ้านตลอดร้องเรียนครั้งนี้เป็นครั้งที่สามแล้วครั้งที่สองสนข.บอกเป็นที่ส่วนบุุคลไม่สามารถจัดงบแก้ไขได้เราเข้าใจแต่ทำไมสนข.จึงยอมให้ร้านค้าที่มีการทำกำไรเขากระเป๋าเจ้าของร้านมาสร้างความเดือนร้อนให้ประชาชนคนธรรมดาได้ครับ
การดำเนินการของเจ้าหน้าที่: จากการติดตามผลเมื่อวันที่ 12 กันยายน 2566 บริเวณท่อระบายน้ำ ซอยนวมินทร์ 70 แยก 6-9 พบไม่มีน้ำเอ่อล้นออกมาบริเวณถนน อย่างไรก็ตาม ได้แนะนำและกำชับร้านก๋วยเตี๋ยวเรือแม่ศรีนวลให้ดูแลรักษาความสะอาดและหมั่นตักไขมันที่ถังดักไขมันเป็นประจำ เพื่อไม่ให้เกิดการอุดตันของไขมันในท่อระบายน้ำ
ความเห็นของผู้แจ้ง: ขอขอบคุณจนท.ฝ่ายสิ่งแวดล้อมที่ติดตามปัญหาที่เกิดด้วยแก้ไขทำให้ปัญหาที่เกิดหมดไปด้วยความเรียบร้อย ขอขอบคุณจากใจครับ "ขอบคุณครับ"
พื้นที่: แขวงคลองกุ่ม เขตบึงกุ่ม กรุงเทพมหานคร